— Мая радзіма – мой Бягомль. Люблю яго да самазабыцця. Памятаю: у студэнцкія гады еду на аўтобусе з Мінска, і яшчэ задоўга да родных мясцін пачынае няроўна біцца сэрца ад чакання сустрэчы з імі. Заўсёды ведаў, што жыць і працаваць буду толькі на малой радзіме. Мне пашчасціла быць знаёмым з людзьмі, якія добра ведалі гісторыю гарпасёлка, ганарыліся ёю і шмат зрабілі для Бягомля. Маю на ўвазе Сяргея Барысавіча Лапчыка і Уладзіміра Канстанцінавіча Герасімёнка. Гэта і ёсць патрыятызм.